पाएं अपने शहर की ताज़ा ख़बरें और फ्री ई-पेपरडाउनलोड करें
सीमावर्ती क्षेत्र में निर्माणधीन भारत नेपाल सीमा सड़क के हाड़ीभिट्ठा काश्टोला में बिजली पोल को हटाए बिना ही सड़क निर्माण प्रगति पर है। सड़क के बीचोंबीच पोल होने से यहां दुर्घटना की आशंका बनी हुई है। बावजूद भी सड़क निर्माण कंपनी और बिजली विभाग पोल को हटाने में अनदेखी कर रही है। स्थानीय निवासी मनोज कुमार सिंह, अजमल आलम,जय कुमार, रोहित, मेघनाथ सिंह, भोला शंकर सिंह आदि लोगों ने बताया कि बिजली पोल को हटाए बिना ही सड़क निर्माण का कार्य किया जा रहा। जो समझ से परे है। घोर लापरवाही के कारण सड़क के बीचोंबीच बिजली का पोल होने से हमेशा दुर्घटना की आशंका बनी हुई है। रात के समय तो कई बार तो लोग दुर्घटना होते होते बचे हैं। स्थानीय लोगों की मानें तो सड़क के बीचोंबीच पोल को हटाने के लिए सड़क निर्माण कंपनी के लोगों को कई बार कहा गया पर कंपनी बिजली विभाग का हवाला देकर अनदेखी कर रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn